Diari Oficial de la Generalitat Valenciana


Sumari del DOGV 8553, del 22-05-2019 (2019/4164)

Notificació de la sentència dictada en el judici verbal número 1386/2017.
-------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4164


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1386/2017. [2019/4164]  
Part demandant: Empresa Mixta Valenciana de Aguas, SA.  
Part demandada: José Pedregosa Pérez.  
  
En el judici de referència s'ha dictat una sentència que té l'encapçalament i dispositiva, literalment, com segueix:  
  
«Sentència número 274/2018  
  
València, 6 de novembre de 2018  
  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 1386/2017, a instàncies de la mercantil Empresa Mixta Valenciana de Aguas, SA (Emivasa), representada per la procuradora Gloria Benilloch Soriano i assistida pel lletrat José Morata Aldea, contra José Pedregosa Pérez, declarat en rebel·lia; s'hi exerceixen sengles accions de resolució de contracte i reclamació d'una quantitat.  
  
Dispositiva   
Estime la demanda presentada per la mercantil Empresa Mixta Valenciana de Aguas, SA, representada per la procuradora Gloria Benlloch Soriano, contra José Pedregosa Pérez, declarat en rebel·lia:  
1. Declare resolt el contracte de subministrament d'aigua relatiu a l'immoble situat a València, carrer del Mestre Asensi número 4, porta 36a, subscrit per Antonio Navarro i en el qual es va subrogar el demandat senyor Pedregosa Pérez, i es faculta la demandant perquè duga a terme les actuacions necessàries per al cessament efectiu del subministrament d'aigua, autoritzant-la fins i tot i si és necessari, a accedir al lloc on es trobe el comptador amb la finalitat de poder interceptar el pas de l'aigua.  
2. Condemne José Pedregosa Pérez a pagar a l'actora la quantitat de 1.684,42 ?, més els interessos de l'article 576 de la Llei 1/2000, d'enjudiciament civil (LEC), des de la data d'aquesta sentència, més les factures que pels serveis proporcionats per l'actora s'hagen generat des de la factura A2018FC1010071 d'11 de juny de 2018 i que es produïsquen en endavant fins que es procedisca al tall efectiu del subministrament mitjançant la retirada del comptador.  
Impose al demandat les costes del procediment, amb les limitacions de l'article 32.5 de la LEC.  
Contra aquesta sentència no es pot interposar cap recurs (art. 455.1 LEC, en la redacció que en fa la Llei 37/2011, de 10 d'octubre, de 2011, d'agilitació processal).  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, José Pedregosa Pérez, per una resolució dictada i de conformitat amb el que es disposa en els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana, per a portar a efecte la diligència de notificació de sentència.  
  
València, 7 de novembre de 2018.- El lletrat de l'Administració de justícia: Alberto Martínez de Santos.